《古风 其一》
清代·赵国麟

亭亭雪里松，拂拂风中柳。皎月未沈楼，红日已盈牖。

闺中感岁华，纨素不离手。不能嫁衣女，愿为织机妇。

岂不苦力作，贱妾意所守。

作者简介：（1675—1751）山东泰安人，字仁圃。康熙四十五年进士。乾隆初官至文华殿大学士兼礼部尚书，旋因事罢归。笃信程朱，为官清峻。有《文统类编》、《云月砚轩藏稿》等。